recursal/SuperWikiNEXT-32B huggingface dataset:
| Apšlavas |
| --- |
| Vieta | Utenos raj. Lietuvos vėliava Lietuva |
| Plotas | 0,396 km² |
| Kranto linijos ilgis | 5,41 km |
| Kilmė | Rininis |
| Vidutinis gylis | 7,6 m |
| Didžiausias gylis | 22,7 m |
| Įteka | 5 bevardžiai upeliai |
| Išteka | Radutė |
| 

Žemėlapis rodantis  vietą.Apšlavas

  |
| **Koordinatės** |  55°29′25.52″ š. pl. 25°27′21.25″ r. ilg.﻿ / ﻿55.4904222°š. pl. 25.4559028°r. ilg.﻿ / 55.4904222; 25.4559028Koordinatės: 55°29′25.52″ š. pl. 25°27′21.25″ r. ilg.﻿ / ﻿55.4904222°š. pl. 25.4559028°r. ilg.﻿ / 55.4904222; 25.4559028 |

**Apšlavas** – ežeras rytų Lietuvoje, Utenos rajono vakaruose, 8 km į vakarus nuo Utenos, 1 km į šiaurės vakarus nuo Antalgės. Ilgis šiaurės vakarų-pietryčių kryptimi 2,38 km, plotis iki 0,27 km. Altitudė 157,7 m. Giliausia vieta siekia 22,7 m. Ežeras rininis. Krantai statūs, aukštoki, sausi. Pakrantės apaugusios medžiais. Aplinkui daugiausia plyti pievos ir dirbami laukai. Dugnas duobėtas. Suteka 5 upeliai, pietryčiuose išteka Radutė link Ilgio ežero, priklausanti Utenėlės baseinui (Šventosios baseinas).

Prie Apšlavo įsikūrę kaimai: Stabulankiai, Pagiriai, Sūngailiškis, Padborka, Antalgė. Pietinėje pakrantėje stūkso Sūngailiškio piliakalnis.

Vandenvardis *Ãpšlavas* siejamas su žodžiu *šluoti*, kurio pirminė reikšmė susijusi su švarumu (< ide. *\*k̂leu-* 'trinti, valyti').

Šaltiniai
---------

1. ↑  Justinas Tamošaitis. *Apšlavas*. Tarybų Lietuvos enciklopedija, T. 1 (A-Grūdas). – Vilnius: Vyriausioji enciklopedijų redakcija, 1985. // psl. 92
2. ↑  Aleksandras Vanagas. Lietuvių hidronimų etimologinis žodynas. – Vilnius: Mokslas, 1981. // psl. 333
*Kitos reikšmės – Giedrys (reikšmės).*
Koordinatės: 55°35′15″ š. pl. 25°43′10″ r. ilg.﻿ / ﻿55.58750°š. pl. 25.71944°r. ilg.﻿ / 55.58750; 25.71944

| Giedrys |
| --- |
| Vieta | Utenos raj. Lietuva |
| Plotas | 0,36 km² |
| Kranto linijos ilgis | 3,75 km |
| Kilmė | ledyninis |
| Vidutinis gylis | 4,1 m |
| Didžiausias gylis | 11,0 m |
| Įteka | 3 bevardžiai upeliai |
| Išteka | Giedrė |

**Giedrys** – ežeras rytų Lietuvoje, Utenos rajone, 2 km į rytus nuo Sudeikių, 0,3 km į rytus nuo pietrytinio Alaušo ežero pakraščio. Ilgis iš šiaurės vakarų į pietryčius 1,27 km, plotis iki 0,61 km. Altitudė 139,5 m. Giliausia vieta siekia 11 m. Ežero dubuo susidarė išgulėjus ledo luistui. Kranto linija vingiuota, yra daug įlankų. Krantai šiaurėje ir rytuose aukšti, pietuose ir vakaruose yra žema terasa. Iš vakarų prieina Ruklių miškas, kitose pakrantėse daugiausia plyti pievos ir dirbami laukai. Iš Giedrio ežero pietuose išteka upelis į Alaušą. Šiaurrytiniai krantai aukšti, tinkami stovyklauti, o pietinis krantas užpelkėjęs.

Ežere gyvena ešeriai, karpiai, karosai, kuojos, lydekos, lynai, raudės. Ežeras yra karosinio tipo.

Prie ežero įsikūrę Salų ir Ruklių kaimai. Veikia 2 kaimo turizmo sodybos. Rytine pakrante eina kelias Nr.4912 (Sudeikiai – Rukliai – Antandraja).

Ežerėvardis kilęs iš žodžio *giedras* ('tyras, skaidrus, švarus').

Šaltiniai
---------

1. ↑  *Giedrys*. Tarybų Lietuvos enciklopedija, T. 1 (A-Grūdas). – Vilnius: Vyriausioji enciklopedijų redakcija, 1985. // psl. 613
2. ↑  Restauruotinų Lietuvos ežerų nustatymas ir preliminarus restauravimo priemonių parinkimas šiems ežerams, siekiant pagerinti jų būklę. Galutinė ataskaita, I dalis. Vilnius, 2009. 265 psl.[neveikianti nuoroda]
3. ↑  Aleksandras Vanagas. Lietuvių hidronimų etimologinis žodynas. – Vilnius: Mokslas, 1981. // psl. 115
Koordinatės: 55°24′33″ š. pl. 25°39′58″ r. ilg.﻿ / ﻿55.40917°š. pl. 25.66611°r. ilg.﻿ / 55.40917; 25.66611

| Vyžintas |
| --- |
| Vieta | Utenos raj. Lietuva |
| Plotas | 0,193 km² |
| Kranto linijos ilgis | 1,82 km |
| Kilmė | ledyninis |
| Įteka | 2 bevardžiai upeliai |
| Išteka | Vyžinta |

**Vyžintas** arba **Bareišių ežeras** – ežeras Lietuvoje, Utenos rajone, 1,5 km į šiaurę nuo Kuktiškių miestelio. Ilgis šiaurės vakarų – pietryčių kryptimi – 0,67 km, plotis – iki 0,45 km. Altitudė 174,4 m. Krantai žemi, supelkėję (Varkališkių pelkė), tik šiaurinis kiek aukštesnis. Aplink ežerą plyti krūmynai ir pelkynai. Vakarinėje ir rytinėje pakrantėse stūkso miškai, kitose pakrantėse plyti pievos, vietomis dirbami laukai. Suteka du upeliai, pietryčiuose į Galuonio ežerą išteka Vyžinta (Žeimenos baseinas).

Prie Vyžinto įsikūrę Bareišių, Kuktiškių ir Varkališkių kaimai.

Šaltiniai
---------

1. ↑  *Vyžintas*. Tarybų Lietuvos enciklopedija, T. 4 (Simno-Žvorūnė). – Vilnius: Vyriausioji enciklopedijų redakcija, 1988. // psl. 593
| Vajuonis |
| --- |
| Vieta | Lietuvos vėliava Lietuva (Utenos rajonas) |
| Plotas | 0,127 km² |
| Kranto linijos ilgis | 1,71 km |
| Išteka | bevardis upelis |
| 

Žemėlapis rodantis  vietą.Vajuonis

  |
| **Koordinatės** |  55°18′58″ š. pl. 25°45′7″ r. ilg.﻿ / ﻿55.31611°š. pl. 25.75194°r. ilg.﻿ / 55.31611; 25.75194Koordinatės: 55°18′58″ š. pl. 25°45′7″ r. ilg.﻿ / ﻿55.31611°š. pl. 25.75194°r. ilg.﻿ / 55.31611; 25.75194 |

**Vajuonis** – ežeras Lietuvoje, Utenos rajone, 5,5 km į pietvakarius nuo Saldutiškio, Degutinės miške, tarp Galuonio ežero vakaruose ir Aiseto ežero rytuose. Ežero ilgis iš šiaurės vakarų į pietryčius – 0,72 km, plotis – iki 0,24 km. Altitudė 149,2 m. Krantai aukštoki, tik šiaurvakarinis krantas žemas ir pelkėtas. Krantai beveik ištisai apaugę medžiais ir krūmais. Šiaurės vakaruose išteka upelis link Galuonio ežero (Aiseto ežero baseinas).

Šalia įsikūrę Pavajuonio ir Paisetės II kaimai.

Vandenvardis galbūt sietinas su žodžiu *veja* ('jauna žolė, pievelė, ganykla').

Šaltiniai
---------

1. ↑  maps.lt duomenys
2. ↑  Aleksandras Vanagas. Lietuvių hidronimų etimologinis žodynas. – Vilnius: Mokslas, 1981. // psl. 370
| Dunojevas |
| --- |
|  |
| Vieta | Lietuva, Lenkija |
| Plotas | 0,258 km² |
| Kranto linijos ilgis | 2,75 km |
| Kilmė | ledyninė |
| Įteka | du bevardžiai upeliai |
| Išteka | bevardis upelis |

**Dunojevas** arba **Dunajevas** (lenk. *Dunajewo*) – ežeras pietų Lietuvoje ir šiaurės rytų Lenkijoje, Rytų Sūduvos aukštumoje ant Lietuvos-Lenkijos valstybinės sienos. 

Mažesnioji vandens telkinio dalis (7,50 ha) priklauso Palenkės vaivadijos Suvalkų apskrities Vižainio valsčiui; didesnioji dalis (18,3 ha) – Marijampolės apskrities Vilkaviškio rajono Gražiškių seniūnijai. Ežeras pailgas (1,1 x 0,37 km), per vidurį įsmaugtas, šiaurinė dalis užpelkėjusi, šiaurės rytinė – apaugusi Norvydų mišku. Vandens paviršiaus altitudė 247,8 m. 

Pietinėje dalyje stūgso Stankūnų kalnas (285,5 m), per kurį eina Lietuvos–Lenkijos valstybinė siena, dar piečiau (jau Lenkijos teritorijoje) išsidėstęs Stankūnų kaimas. Reljefas į vakarus kalvotas, tarp Pakalnių ir Dunajevo ežerų iškilusios kalvų viršūnės: Dunojaus kalnas (>285 m), Janaukos kalnas (282,9 m), Pavištyčio kalnas (282,4 m), Staugūno kalnas (281,8 m). Šiaurės rytuose išteka upelis link Paširvinčio pelkės (Širvintos baseinas).

Po Antrojo pasaulinio karo Dunojevas atsidūrė pasienio zonoje ir gyventojams buvo nepasiekiamas. Dabar ežeras priklauso Vištyčio regioniniame parkui ir patekimą prie jo reguliuoja parko lankymo taisyklės. Prieigas prie vandens telkinio apsunkina ir užpelkėję jo krantai. 

Koordinatės: 54°24′32″ š. pl. 22°51′08″ r. ilg.﻿ / ﻿54.40889°š. pl. 22.85222°r. ilg.﻿ / 54.40889; 22.85222

Šaltiniai
---------

* Vištyčio regioninio parko tinklalapis.

Nuorodos
--------

* Vižainio valsčiaus ežerų aprašymas (lenk.)[neveikianti nuoroda];
* Vaizdas iš kosmoso;
* Ežero nuotraukos Archyvuota kopija 2016-02-11 iš Wayback Machine projekto..
| Ingelis |
| --- |
| Ežeras prie LapūkavoEžeras prie LapūkavoEžeras prie Lapūkavo |
| Vieta | Lietuvos vėliava Lietuva (Vilkaviškio rajonas), Lenkijos vėliava Lenkija (Vižainio valsčius) |
| Plotas | 0,12 km² |
| Kranto linijos ilgis | 2,23 km |
| Įteka | bevardis upelis |
| Išteka | V-1 |
| 

Žemėlapis rodantis  vietą.Ingelis

  |
| **Koordinatės** |  54°21′58″ š. pl. 22°47′56″ r. ilg.﻿ / ﻿54.36611°š. pl. 22.79889°r. ilg.﻿ / 54.36611; 22.79889Koordinatės: 54°21′58″ š. pl. 22°47′56″ r. ilg.﻿ / ﻿54.36611°š. pl. 22.79889°r. ilg.﻿ / 54.36611; 22.79889 |

**Ingelis** (lenk. *Ingiel*) arba **Rudaičių ežeras** – ežeras Lietuvoje, Vilkaviškio rajone ir Lenkijoje, Palenkės vaivadijos Suvalkų apskrities Krasnapolio valsčiuje, 11 km į pietryčius nuo Vištyčio miestelio.

Vandens telkinio ilgis iš šiaurės vakarų į pietryčius – 1 km, plotis – iki 0,25 km. Altitudė 209,3 m. Lietuvos teritorijoje yra mažesnioji ežero dalis – ~ 1,2 ha. Rytinis ir vakarinis krantai aukšti, pietinis žemas, užpelkėjęs. Krantai beveik ištisai apaugę siauru medžių ir krūmų ruožu. Aplinkui plyti dirbami laukai, o Lietuvos teritorijoje – krūmais apaugusios pievos ir miškelis. Šiaurėje išteka V-1 upelis link Liepinio ežero (Vyžainės baseinas).

Šaltiniai
---------

1. ↑
| Pakalnių ežeras |
| --- |
| Pakalnių ežeras iš vakarų pusėsPakalnių ežeras iš vakarų pusėsPakalnių ežeras iš vakarų pusės |
| Vieta | Vilkaviškio raj. Lietuvos vėliava Lietuva |
| Plotas | 0,014 km² |
| Kranto linijos ilgis | 0,44 km |
| Išteka | bevardis upelis |
| 

Žemėlapis rodantis  vietą.Pakalnių ežeras

  |
| **Koordinatės** |  54°24′13″ š. pl. 22°47′8″ r. ilg.﻿ / ﻿54.40361°š. pl. 22.78556°r. ilg.﻿ / 54.40361; 22.78556Koordinatės: 54°24′13″ š. pl. 22°47′8″ r. ilg.﻿ / ﻿54.40361°š. pl. 22.78556°r. ilg.﻿ / 54.40361; 22.78556 |

**Pakalnių ežeras** – ežeras pietvakarių Lietuvoje, Vilkaviškio rajone, apie 7 km į pietryčius nuo Vištyčio, Vištyčio regioniniame parke. Ežeras elipsės formos: ilgis šiaurės rytų-pietvakarių kryptimi 0,17 km, plotis iki 0,11 km. Altitudė 216,7 m. Ežeras telkšo tarpukalvių dauboje. Rytinis ir pietinis krantai statoki, apaugę tankiu eglynu (Pavištyčio miškas), vakarinis žemesnis. Šiaurinė ir vakarinė pakrantės pelkėtos. Vakaruose išteka upeliukas link bevardžio upelio (Vištyčio ežero intakas).

Ežerėvardis reiškia „ežeras, esantis pakalnėje, prie kalno".

Šaltiniai
---------

1. ↑
2. ↑  Aleksandras Vanagas. Lietuvių hidronimų etimologinis žodynas. – Vilnius: Mokslas, 1981. // psl. 239
Koordinatės: 54°13′2.73″ š. pl. 23°41′49.64″ r. ilg.﻿ / ﻿54.2174250°š. pl. 23.6971222°r. ilg.﻿ / 54.2174250; 23.6971222

| Babrų ežeras |
| --- |
| Babrų ežeras iš šiaurės vakarųBabrų ežeras iš šiaurės vakarųBabrų ežeras iš šiaurės vakarų |
| Vieta | Lazdijų raj. Lietuva |
| Plotas | 0,7 km² |
| Kranto linijos ilgis | 4,54 km |
| Vidutinis gylis | 12,3 m |
| Didžiausias gylis | 25,3 m |
| Įteka | 7 bevardžiai upeliai |
| Išteka | bevardis upelis |
|  |
|  Vikiteka | Babrų ežeras |

**Babrų ežeras** – ežeras pietvakarių Lietuvoje, Lazdijų rajone, 7,5 km į vakarus nuo Seirijų. Ilgis šiaurės-pietų kryptimi 1,9 km, plotis iki 0,51 km. Altitudė 125 m. Didžiausias gylis siekia 25,3 m. Kranto linijos ilgis 4,5 km. Krantai pelkėti, lėkšti, tik vakarinis status, beveik ištisai apaugę siauru medžių ir krūmų ruožu. Ežerą supa kalvoti dirbami laukai. Pietuose išteka į Paliūnų ežerą bevardis upelis (Sutrės intakas).

2014 m. atlikti ichtiologiniai tyrimai parodė, kad ežere yra gausi seliavų populiacija, tačiau menka kitų žuvų.

Prie Babrų ežero įsikūrę Babrų, Žališkės ir Prapuntų kaimai. Veikia kaimo turizmo sodyba.

Babrų ežeras
Lenkiškuose šaltiniuose minimas kaip *Sigik*.

Šaltiniai
---------

1. ↑  Vytautas Bajorūnas. *Babrų ežeras*. Tarybų Lietuvos enciklopedija, T. 1 (A-Grūdas). – Vilnius: Vyriausioji enciklopedijų redakcija, 1985. // psl. 159
2. ↑  Lenkų okupuoto Seinų krašto žemėlapis tarpukaryje 1929 m. Archyvuota kopija 2007-08-23 iš Wayback Machine projekto.
3. ↑  *Sigik*. Słownik geograficzny Królestwa Polskiego i innych krajów słowiańskich, T. X (Rukszenice — Sochaczew). Warszawa, 1889, 605 psl. **(**lenk.**)**
Koordinatės: 54°52′24″ š. pl. 25°16′0″ r. ilg.﻿ / ﻿54.87333°š. pl. 25.26667°r. ilg.﻿ / 54.87333; 25.26667

| Žalesas |
| --- |
| Vieta | Vilniaus raj. Lietuva |
| Plotas | 0,692 km² |
| Kranto linijos ilgis | 7,14 km |
| Kilmė | ledyninis |
| Vidutinis gylis | 4,57 m |
| Didžiausias gylis | 17,4 m |
| Įteka | Asiūklė, Ž-2, Ž-3, bevardis upelis |
| Išteka | Žalesa |

**Žalesas** arba **Pikeliškių ežeras** – ežeras rytų Lietuvoje, Vilniaus rajone, 7 km į šiaurę nuo Riešės, tuoj į rytus už Pikeliškių. Netaisyklingos formos, turi 4 dideles įlankas, dubuo keturkampis. Ežero ilgis iš vakarų į rytus – 1,67 km, plotis – 1,48 km. Altitudė 151,4 m. Giliausia vieta siekia 17,4 m. Rytinėje dalyje yra 0,05 ha salelė. Krantai gan aukšti, su terasomis (šiaurės vakaruose, rytuose ir rytuose), kiti (šiaurinis, šiaurės rytinis) – žemi ir supelkėję. Kranto linijos ilgis – 7,14 km. Šiaurvakarinis krantas apaugęs medžiais – įsikūrusi buvusio Pikeliškių dvaro sodyba. Dugnas padengtas sapropelingu moliu. Aplinkui ežerą daugiausia plyti pievos, vietomis – dirbami laukai. Iš šiaurinės Žaleso įlankos išteka Žalesa (Neries intakas).

Ežere sugaunama karšių.

Prie Žaleso įsikūrę Pikeliškių, Šaltoniškių, Užuežerės, Verbiškių kaimai. Į pietus nuo Žaleso už kelio  **108**  Vievis–Maišiagala–Nemenčinė  telkšo mažesnis ežeras Žalesėlis.

Šaltiniai
---------

1. ↑  *Žalesas*. Tarybų Lietuvos enciklopedija, T. 4 (Simno-Žvorūnė). – Vilnius: Vyriausioji enciklopedijų redakcija, 1988. // psl. 633
| Lukštas |
| --- |
| Ežero pakrantė AntakščiuoseEžero pakrantė AntakščiuoseEžero pakrantė Antakščiuose |
| Vieta | Molėtų raj. Lietuvos vėliava Lietuva |
| Plotas | 0,272 km² |
| Kranto linijos ilgis | 3,85 km |
| Kilmė | ledyninis |
| Didžiausias gylis | 16-18 m |
| Įteka | Liepelė |
| Išteka | Liepelė |
| 

Žemėlapis rodantis  vietą.Lukštas

  |
| **Koordinatės** |  55°22′47.87″ š. pl. 25°16′44.34″ r. ilg.﻿ / ﻿55.3799639°š. pl. 25.2789833°r. ilg.﻿ / 55.3799639; 25.2789833Koordinatės: 55°22′47.87″ š. pl. 25°16′44.34″ r. ilg.﻿ / ﻿55.3799639°š. pl. 25.2789833°r. ilg.﻿ / 55.3799639; 25.2789833 |

**Lukštas** (**Antakščių ežeras**) – 27 ha ploto ežeras Lietuvoje, Molėtų ir Anykščių rajonų paribyje, 3 km į šiaurę nuo Alantos, Antakščių kaime. Ilgis iš pietvakarių į rytus 1,33 km, plotis iki 0,35 km. Altitudė 124,7 m. Vakarinė pakrantė priartėja prie kelio  **119**  Molėtai–Anykščiai . Kranto linija labai vingiuota, krantai aukšti (ypač šiaurinis), tačiau pietinis žemas ir pelkėtas, apaugę siauru medžių ir krūmų ruožu. Pakrantėse daugiausia plyti pievos ir dirbami laukai.

Gražaus aštriakampio kontūro, su 0,93 hektaro dydžio miškinga Antakščių sala, giliai į ežerą įsirėžusiu pusiasaliu („Ineinama salala"). Dugnas žvyro ir smėlio, kietas, giliausiose vietose siekia 16-18 metrų. Šiaurės rytuose įteka ir pietvakariuose išteka Liepelės upelis (į Suojo ežerą, Virintos upės baseinas).

Lukšto ežeras
Tarpukariu ežero savininkai Stasys Telksnys ir Adomas Čečiuolis ežerą nuomodavo Ukmergės žydams, kurie traukdavo tinklais lydekas, ešerius, karšius, kuojas, lynus, vėgeles. Šiuo metu ežeras priklauso Telksnių ir Čečiuolių palikuonims, aplink įsikūrę keliolika sodybų, iš kurių paminėtinos skandinaviško stiliaus Beinorų kaimo turizmo sodyba bei dar viena kaimo turizmo sodyba.

Ežerėvardis *Lùkštas* gretinamas su žodžiu *lukštas* („vandens lelija; lūgnė; puriena").

Šaltiniai
---------

1. ↑  *Lukštas (Molėtų r.)*. Tarybų Lietuvos enciklopedija, T. 2 (Grūdas-Marvelės). – Vilnius: Vyriausioji enciklopedijų redakcija, 1986. // psl. 664
2. ↑  Aleksandras Vanagas. Lietuvių hidronimų etimologinis žodynas. – Vilnius: Mokslas, 1981. // psl. 198
Koordinatės: 54°7′32″ š. pl. 23°39′25″ r. ilg.﻿ / ﻿54.12556°š. pl. 23.65694°r. ilg.﻿ / 54.12556; 23.65694


| Šlavantėlis |
| --- |
| Vieta | Lazdijų raj. Lietuva |
| Plotas | 0,575 km² |
| Kranto linijos ilgis | 4,25 km |
| Kilmė | ledyninis |
| Vidutinis gylis | 9,37 m |
| Didžiausias gylis | 28,1 m |
| Įteka | Murgų upelis, Š-1 |
| Išteka | Šlavantėlė |

**Šlavantėlis** – ežeras pietvakarių Lietuvoje, Lazdijų rajone, apie 3 km į šiaurės vakarus nuo Veisiejų, 0,6 km nuo pietinio Šlavanto galo, Veisiejų regioniniame parke, Balsio kraštovaizdžio draustinyje (nuo 1974 m.). Nusidriekęs iš šiaurės į pietus 1,16 km, plotis iki 0,8 km. Altitudė 123,1 m. Giliausia ežero vieta yra 28,1 m gylio. Pietuose įsiterpia pusiasalis ir 0,45 ha sala ir atskiria pietvakarinę įlanką. Krantai pietuose ir pietryčiuose pelkėti (Gailyno pelkė), žemi, o šiaurėje, šiaurės vakaruose ir šiaurės rytuose aukštoki. Aplink Šlavantėlį daugiausia dunkso miškai (Rūdos miškas).

Rytuose į Šlavantėlį įteka Š-1 upelis iš Liūnelio ežero, o vakaruose – Murgų upelis iš Šlavanto ežero. Pietuose išteka Šlavantėlė – į Ančios ežerą. Ežero pratakumas 203 % per metus.

Greta pietinio Šlavantėlio kranto įsikūrę Kalveliai. Veikia 2 kaimo turizmo sodybos, KTU poilsiavietė.

Ežero vardas yra mažybinis vedinys iš *Šlavantas*, kuris kildinamas nuo žodžio *šluoti* (*šlavu, šlaviau*; „braukti, valyti su šluota").

Nuorodos
--------

* Szlawantelis Lenkijos Karalystės ir kitų slavų kraštų geografiniame žodyne, Tom XII, psl. 5 (lenk.)

1. ↑  *Šlavantėlis*. Tarybų Lietuvos enciklopedija, T. 4 (Simno-Žvorūnė). – Vilnius: Vyriausioji enciklopedijų redakcija, 1988. // psl. 211
2. ↑  Aleksandras Vanagas. Lietuvių hidronimų etimologinis žodynas. – Vilnius: Mokslas, 1981.
| Ambraziškių ežeras |
| --- |
| Pietvakarinis ežero galasPietvakarinis ežero galasPietvakarinis ežero galas |
| Vieta | Molėtų raj. Lietuvos vėliava Lietuva |
| Plotas | 0,261 km² |
| Kranto linijos ilgis | 3,08 km |
| Vidutinis gylis | 3,8 m |
| Didžiausias gylis | 7 m |
| Įteka | G-1, bevardis upelis |
| Išteka | G-1 |
| 

Žemėlapis rodantis  vietą.Ambraziškių ežeras

  |
| **Koordinatės** |  55°09′00″ š. pl. 25°17′25″ r. ilg.﻿ / ﻿55.15000°š. pl. 25.29028°r. ilg.﻿ / 55.15000; 25.29028Koordinatės: 55°09′00″ š. pl. 25°17′25″ r. ilg.﻿ / ﻿55.15000°š. pl. 25.29028°r. ilg.﻿ / 55.15000; 25.29028 |

**Ambraziškių ežeras** – ežeras rytų Lietuvoje, Molėtų rajono pietvakariuose, Giedraičių seniūnijoje, apie 8 km į šiaurę nuo Giedraičių. Ilgis pietvakarių-šiaurės rytų kryptimi 1,29 km, plotis iki 0,28 km. Altitudė 177,1 m. Giliausia vieta 7 m. Ežeras rininės kilmės. Krantai aukšti, statūs. Šiaurrytinė pakrantė apaugusi Sadauskų mišku, kitose pakrantėse plyti pievos, vietomis dirbami laukai. Pietuose du upeliai įteka, o šiaurėje G-1 išteka į Grabuosto ežerą. Ežeras priklauso Šventosios baseinui.

Pietinėje ežero pakrantėje įsikūrusi Ambraziškių gyvenvietė, buvusio Ambraziškių dvaro sodyba, šiaurinėje – Sadauskų kaimas. Veikia kaimo turizmo sodyba. Pietine pakrante eina kelias  **2807**  Luokesa–Žalvariai–Žvyrinka .

Šaltiniai
---------

1. ↑  Marija Grigelytė. *Ambraziškių ežeras*. Tarybų Lietuvos enciklopedija, T. 1 (A-Grūdas). – Vilnius: Vyriausioji enciklopedijų redakcija, 1985. // psl. 57
*Kitos reikšmės – Dumblis.*
Koordinatės: 55°22′22″ š. pl. 25°40′37″ r. ilg.﻿ / ﻿55.37278°š. pl. 25.67694°r. ilg.﻿ / 55.37278; 25.67694

| Dumblis |
| --- |
| Vieta | Molėtų raj. Lietuva |
| Plotas | 0,167 km² |
| Kranto linijos ilgis | 2,63 km |
| Kilmė | ledyninė |
| Įteka | 2 bevardžiai upeliai |
| Išteka | Dumblė |

**Dumblis** arba **Dumblys** – ežeras Lietuvoje, Molėtų rajono šiaurėje, Utenos rajono paribyje, 2 km į pietus nuo Kuktiškių. Išsidriekęs vakarų – rytų kryptimi 1,06 km, plotis siekia 0,23 km. Altitudė 156,6 m. Ežero kilmė rininė. Ežerą iš šiaurės ir rytų supa Kuktiškių miškas, iš pietvakarių – Alksnalės miškas. Vakaruose įteka upelis iš Alksno ežero, šiaurėje – iš Kuojinio ežero, pietuose link Lapavartės upelio išteka Dumblė (Aiseto ežero baseinas).

Prie Dumblio ežero rytinio kranto įsikūręs Padumblės kaimas, o prie vakarinio – Perkasynės kaimas, prie pietinio – Mintaučių kaimas.

Šaltiniai
---------

1. ↑  *Dumblis (Molėtų r.)*. Tarybų Lietuvos enciklopedija, T. 1 (A-Grūdas). – Vilnius: Vyriausioji enciklopedijų redakcija, 1985. // psl. 468-469
| Perkalys |
| --- |
| Vieta | Molėtų raj. Lietuvos vėliava Lietuva |
| Plotas | 0,148 km² |
| Kranto linijos ilgis | 2,16 km |
| Kilmė | ledyninis |
| Įteka | K-1, Vėžupis, 2 bevardžiai upeliai |
| Išteka | K-1 |
| 

Žemėlapis rodantis  vietą.Perkalys

  |
| **Koordinatės** |  55°19′22″ š. pl. 25°10′01″ r. ilg.﻿ / ﻿55.32278°š. pl. 25.16694°r. ilg.﻿ / 55.32278; 25.16694Koordinatės: 55°19′22″ š. pl. 25°10′01″ r. ilg.﻿ / ﻿55.32278°š. pl. 25.16694°r. ilg.﻿ / 55.32278; 25.16694 |

**Perkalys** – ežeras rytų Lietuvoje, Molėtų rajone, apie 4 km į šiaurės rytus nuo Balninkų. Ežero ilgis 0,95 km (iš pietvakarių į šiaurės rytus), plotis iki 0,24 km. Altitudė 121,7 m. Telkšo rinoje. Krantai statūs, aukšti, tik šiaurrytinis ir pietvakarinis pelkėti. Apyežerėje – dirbami laukai, krūmynai, į rytus – Raistelio miškas.

Į Perkalį suteka 3 upeliai: Vėžupis, šiaurės rytuose K-1 upelis iš Kriogžlio ežero ir dar vienas bevardis. Pietvakariuose išteka K-1 upelis į Krūmiškių ežerą (Plaštakos intakas, Siesarties baseinas).

Pietinėje ežero pakrantėje įsikūrę Juodpurviai, kitose pakrantėse – Perkaliai.

Ežerėvardis *Perkalỹs* kilęs nuo žodžių *perkala, perkolas, perkalas* („žabų užtvanka su spragomis žuvims gaudyti").

Šaltiniai
---------

1. ↑  *Perkalys*. Tarybų Lietuvos enciklopedija, T. 3 (Masaitis-Simno). – Vilnius: Vyriausioji enciklopedijų redakcija, 1987. // psl. 352
2. ↑  Aleksandras Vanagas. Lietuvių hidronimų etimologinis žodynas. – Vilnius: Mokslas, 1981. // psl. 254
*Kitos reikšmės – Baltys.*
Koordinatės: 55°22′44″š. pl. 25°26′55″r. ilg.﻿ / ﻿55.3789173°š. pl. 25.4485477°r. ilg.﻿ / 55.3789173; 25.4485477

| Baltys |
| --- |
| Pontoninis tiltelisPontoninis tiltelisPontoninis tiltelis |
| Vieta | Skudutiškis, Molėtų raj. |
| Plotas | 0,086 km² |
| Kranto linijos ilgis | 1,2 km |
| Išteka | Šlynupys |
|  |
|  Vikiteka | Baltys |

**Baltys**, kitaip **Kurminas** – ežeras Molėtų rajone, Suginčių seniūnijoje, Skudutiškio kaimo pietvakariniame pakraštyje. Prie ežero šiaurinio kranto priartėja kelias  **2805**  Stacijava–Skudutiškis–Kaniūkai .

Vaizdas nuo Skudutiškio pusės
Vandens telkinio kodas LR ežerų klasifikatoriuje 12231670,, plotas 8,6 ha, kranto linijos ilgis 1,2 km. Priklauso Šventosios baseinui, tiesioginis vandentakis – Šlunupys (ar Šlynupys), jungiantis Baltį su Vastapo ežeru.

Krantai aukšti, tik pietinis krantas žemas, apaugę medžiais. Ežerą supa banguoto reljefo kraštovaizdis. Vandens telkinys savo forma artimas lygiašoniui trikampiui, kurio pagrindas nukreiptas į gyvenvietės pusę, didžiausias skersmuo pietvakarių-šiaurės rytų kryptimi siekia apie 0,4 km, plotis - iki 0,36 km. Altitudė 153,3 m. Pietvakarinė pakrantė apaugusi mišku, kuriame yra saugomas Baltišiaus (Skudutiškio) pilkapynas. Šiaurės rytiniame krante (nuo gyvenvietės pusės) – želdiniai, įrengti tilteliai.

Taip pat skaitykite
-------------------

* Baltis (Molėtų r.)

Šaltiniai
---------

1. ↑  Kraštovaizdžio skaitymas su patirties žodynu, 59 p. (Vykintas Vaitkevičius)
2. ↑  LR ežerų klasifikatorius
3. ↑  Baltys *Gamtos kataloge*

Nuorodos
--------

* Sąrašas:Molėtų rajono ežerai
* Baltys žemėlapyje (maps.lt)
| Švendežeris |
| --- |
| Vieta | Pasvalio r. Lietuvos vėliava Lietuva |
| Plotas | 0,035 km² |
| Kranto linijos ilgis | 1,35 km |
| Išteka | bevardis upelis |
| 

Žemėlapis rodantis  vietą.Švendežeris

  |
| **Koordinatės** |  56°05′25.08″ š. pl. 24°24′41.4″ r. ilg.﻿ / ﻿56.0903000°š. pl. 24.411500°r. ilg.﻿ / 56.0903000; 24.411500Koordinatės: 56°05′25.08″ š. pl. 24°24′41.4″ r. ilg.﻿ / ﻿56.0903000°š. pl. 24.411500°r. ilg.﻿ / 56.0903000; 24.411500 |

**Švendežeris** – ežeras šiaurės Lietuvoje, Pasvalio rajone, apie 3 km į šiaurę nuo Pasvalio. Ežero ilgis iš pietvakarių į šiaurės rytus – 0,27 km, plotis – iki 0,26 km. Altitudė 31,6 m. Yra 0,44 ha medžiais apaugusi sala. Pietuose išteka 0,88 km ilgio upelis į Pervalkos upę (Mūšos upės intakas). Krantai žemi, kranto linija vingiuota. Aplinkui plyti dirbami laukai. Įsikūrę šie kaimai: Pervalkai, Vaidžiūnai.

Vandenvardis *Švéndežeris*, matyt, reiškia „švendrų ežeras" (< \**Švendrežeris*).

Šaltiniai
---------

1. ↑
2. ↑  Aleksandras Vanagas. Lietuvių hidronimų etimologinis žodynas. – Vilnius: Mokslas, 1981. // psl. 337
| Guostus |
| --- |
| Guostaus ežerasGuostaus ežerasGuostaus ežeras |
| Vieta | Prienų raj. Lietuvos vėliava Lietuva |
| Plotas | 0,756 km² |
| Kranto linijos ilgis | 4,85 km |
| Kilmė | ledyninis |
| Vidutinis gylis | 18,5 m |
| Didžiausias gylis | 33,7 m |
| Įteka | Guostė, bevardis upelis |
| Išteka | Guostė |
| 

Žemėlapis rodantis  vietą.Guostus

  |
| **Koordinatės** |  54°36′15″ š. pl. 24°22′20″ r. ilg.﻿ / ﻿54.60417°š. pl. 24.37222°r. ilg.﻿ / 54.60417; 24.37222Koordinatės: 54°36′15″ š. pl. 24°22′20″ r. ilg.﻿ / ﻿54.60417°š. pl. 24.37222°r. ilg.﻿ / 54.60417; 24.37222 |

**Guostus** – ežeras Lietuvoje, Prienų rajono rytuose, 3,5 km į šiaurės rytus nuo Stakliškių, 2 km į pietus nuo Užuguosčio. Ilgis šiaurės vakarų-pietryčių kryptimi 2 km, plotis iki 0,63 km. Altitudė 152,2 m. Ežeras ledyninės kilmės, telkšo dvejose rinose – pietrytinės gylis iki 33,7 m, šiaurės vakarinės – 18,5 m. Krantai statūs, aukšti, apaugę medžiais. Iš pietų prieina Būdų, Lieponių miškai, iš rytų – Gilužio miškas. Atabradas gan siauras, padengtas žvyru, vandens augalijos nedaug. Dugną dengia molis. Per Guostaus ežerą iš Gelužio prateka Verknės intakas Guostė.

Prie ežero įsikūrę Riešutinės, Užuguosčio ir Užukalnio kaimai. Šiaurvakarine pakrante eina kelias  **1812**  Žiežmariai–Nemaitonys–Stakliškės . Yra įsikūrusios 3 kaimo turizmo sodybos. Pietinėje pakrantėje įrengta poilsiavietė.

Vandenvardis *Guostùs* kildinamas iš žodžio *guostas* („guotas, kuokštas").

  

Guostaus ežeras iš pietvakarių pusės

Šaltiniai
---------

1. ↑  *Guostus*. Tarybų Lietuvos enciklopedija, T. 2 (Grūdas-Marvelės). – Vilnius: Vyriausioji enciklopedijų redakcija, 1986. // psl. 17
2. ↑  Aleksandras Vanagas. Lietuvių hidronimų etimologinis žodynas. – Vilnius: Mokslas, 1981. // psl. 127
**Gyvenimas** – *Prienų rajono ir Birštono miesto laikraštis*, einantis nuo 1946 m. gruodžio 7 d. Prienuose.

Istorija
--------

Iki 1950 m. Prienų apskrities laikraštis, 1950–1990 m. – LKP Prienų rajono komiteto ir LDT leidinys, nuo 1990 m. – rajono laikraštis. Steigėja ir leidėja UAB „Gyvenimas". Iki 1995 m. Nr. 17 vadinosi „Naujas gyvenimas".

1946–1947 m. – savaitraštis, 1948–1950 m. ėjo dukart-triskart per savaitę, 1951–1955 m. – dukart, vėliau – triskart, nuo 1990 m. – du kartus per savaitę. Tiražas 1947 m. – 2700 egz. 1987 m. – 10 900 egz. 1997 m. – 3800 egz.

Redakcijoje dirbo: Aldona Aleksėjūnienė, Audrius Siaurusevičius, J. Tarutis, Nijolė Ulozaitė, A. Žobakas.

Redaktoriai
-----------

* L. Kriukelis – 1946–1950 m.
* E. Šurna – 1951 m.
* J. Beržinis – 1952–1957 m.
* A. Slibinskienė – 1958–1959 m.
* K. Šustavičius – 1958 m.
* Stasys Jesukevičius – 1959–1963 m.
* Pranas Keibas – 1963–1966 m.
* A. Matulaitis – 1967–1988 m.
* Vincas Staniulis – 1989–1990 m.
* Ramutė Šimukauskaitė – nuo 1991 m.

Šaltiniai
---------

1. ↑  Žurnalistikos enciklopedija. – Vilnius: Pradai, 1997. – 151 psl.

Nuorodos
--------

* „Gyvenimas" svetainė
| **Antanas Valiukėnas** |
| --- |
| Gimė | 1913 m. kovo 25 d.Taukeliai, Daugailių valsčius, Utenos apskritis |
| Mirė | 1946 m. liepos 16 d. (33 metai)Nachodka, Rusija |
|  |
| Veikla | žurnalistas, redaktorius |
|  |
| Alma mater | Ciuricho universitetas |

**Antanas Valiukėnas** (1913 m. kovo 25 d. Taukeliai, Daugailių valsčius, Utenos apskritis – 1946 m. liepos 16 d. Nachodka, Rusija) – Lietuvos žurnalistas, redaktorius, vertėjas, rezistentas.

Biografija
----------

Baigė Švėkšnos gimnaziją. 1931 m. lankė Vytauto Didžiojo universiteto Humanitarinių mokslų fakulteto filologijos skyrių. 1937-1939 m. studijavo Ciuricho universitete.

Bendradarbiavo leidiniuose „Lietuvos aidas", „Vairas" ir kt. 1932-1933 m. dirbo laikraščio „Studentų balsas" redakcijoje, 1933-1935 m. žurnalo „Akademikas" steigėjas ir pirmasis redaktorius, 1934-1935 m. žurnalo „Jaunoji karta" redaktorius, 1939-1940 m. dirbo žurnalo „Vairas" redakcijoje.

1940 m. birželio pabaigoje pasitraukė iš Lietuvos, Lietuvių aktyvistų fronto vienas steigėjų, kartu su pulkininku Kaziu Škirpa Berlyne dalyvavo organizuojant 1941 m. birželio sukilimą Lietuvoje. Prasidėjus Antrajam pasauliniam karui, grįžo į Lietuvą, antinacinio pogrindžio dalyvis, VLIK'o veikėjas. 1945 m. Tarybų Sąjungos saugumo areštuotas Berlyne, atvežtas į Vilnių, ištremtas į Rytų Sibirą.

1937 m. išvertė Prospero Merime „Kolombą".

Šaltiniai
---------

1. ↑  Žurnalistikos enciklopedija. – Vilnius: Pradai, 1997. – 546 psl.
| Vilnoja |
| --- |
|  |
| Vieta | Vilniaus raj. Lietuvos vėliava Lietuva |
| Plotas | 0,677 km² |
| Kranto linijos ilgis | 6,54 km |
| Kilmė | ledyninis |
| Vidutinis gylis | 6,7 m |
| Didžiausias gylis | 42.5 m |
| Įteka | 2 bevardžiai upeliai |
| Išteka | Vilnoja |
| 

Žemėlapis rodantis  vietą.Vilnoja

  |
| **Koordinatės** |  54°47′30.94″ š. pl. 25°5′11.58″ r. ilg.﻿ / ﻿54.7919278°š. pl. 25.0865500°r. ilg.﻿ / 54.7919278; 25.0865500Koordinatės: 54°47′30.94″ š. pl. 25°5′11.58″ r. ilg.﻿ / ﻿54.7919278°š. pl. 25.0865500°r. ilg.﻿ / 54.7919278; 25.0865500 |

 *Kitos reikšmės – Vilnoja (reikšmės).*
**Vilnója** – ežeras rytų Lietuvoje, Vilniaus rajone, 8 km į pietus nuo Maišiagalos miestelio, tuoj į šiaurę nuo Sudervės. Ežeras telkšo rininės kilmės duburyje. Ilgis iš pietvakarių į šiaurės rytus 2,3 km, plotis iki 0,56 km. Altitudė 169,7 m. Giliausia ežero vieta (33,7 m) yra jo rytinėje dalyje. Kranto linija vingiuota, patys krantai aukštoki. Ežero dugnas padengtas sapropelingu moliu. Centrinėje ežero dalyje yra palyginti nemaža mišku apaugusi (5,2 ha) sala. Pakrantės vietomis apaugę miškeliais, vietomis plyti pievos, dirbami laukai. Pietuose įteka upelis iš Kaušelio ežero, o šiaurėje išteka Vilnojos upė, įtekanti į Dūkštos upę.

Prie Vilnojos įsikūrusi Sudervė, Brinkiškės (sodų bendrijos), Kryžinė ir Užuežerė. Ežero vakarinėje pakrantėje įsikūręs skulptūrų parkas „Vilnoja", įrengtas paplūdimys, vandenlenčių pramogų parkas, veikia 2 kaimo turizmo sodybos.

Šaltiniai
---------

1. ↑  *Vilnoja*. Tarybų Lietuvos enciklopedija, T. 4 (Simno-Žvorūnė). – Vilnius: Vyriausioji enciklopedijų redakcija, 1988. // psl. 569
Koordinatės: 54°8′37″ š. pl. 23°39′39″ r. ilg.﻿ / ﻿54.14361°š. pl. 23.66083°r. ilg.﻿ / 54.14361; 23.66083


| Balsis, Baltis |
| --- |
| Vieta | Lazdijų raj. Lietuva |
| Plotas | 0,457 km² |
| Kranto linijos ilgis | 4,1 km |
| Kilmė | ledyninis |
| Vidutinis gylis | 13,1 m |
| Didžiausias gylis | 37,5 m |
| Išteka | L-1 |

**Baltis** arba **Balsis** – ežeras pietų Lietuvoje, Lazdijų rajone, 5 km į šiaurės vakarus nuo Veisiejų. Ilgis šiaurės vakarų – pietryčių kryptimi 1,6 km, plotis iki 0,43 km. Altitudė 123,9 m. Gylis siekia 37,5 m. Krantai statūs, aukšti, ardomi, pietinis krantas žemas. Kranto linijos ilgis yra 4,1 km. Ežerą supa pušų jaunuolynai (Rūdos miškas). Atabradas siauras, padengtas smėliu, apaugęs nendrėmis, lūgnėmis, meldais. Dugnas padengtas sapropelingu moliu. Pietuose išteka L-1 upelis į Liūnelio ežerą. Baltis priklauso Baltosios Ančios baseinui (Nemuno vidurupio baseinas). Ežeras įeina į Veisiejų regioninį parką.

Sugaunama lydekų, karšių, kuojų ir kt.

Vandenvardis *Bálsis* vedamas iš žodžių *balsys, balsis, balsius* („baltas gyvulys"), *balsvas* („apybaltis") ir reiškia „baltas, balzganas".

Nuorodos
--------

* Balcis Lenkijos Karalystės ir kitų slavų kraštų geografiniame žodyne, Tom I, psl. 86 (lenk.)

Šaltiniai
---------

1. ↑  Marija Grigelytė. *Balsis (ežeras)*. Tarybų Lietuvos enciklopedija, T. 1 (A-Grūdas). – Vilnius: Vyriausioji enciklopedijų redakcija, 1985. // psl. 189
2. ↑  Aleksandras Vanagas. Lietuvių hidronimų etimologinis žodynas. – Vilnius: Mokslas, 1981. // psl. 57

Vikižodynas
| Alšia, Pieštuvėnų ežeras |
| --- |
|  |
| Vieta | Prienų rajonas, Lietuvos vėliava Lietuva |
| Plotas | 0,46 km² |
| Kranto linijos ilgis | 3,72 km |
| Vidutinis gylis | 5,3 m |
| Didžiausias gylis | 12 m |
| Įteka | Alšia, Alšykščia, 4 bevardžiai upeliai |
| Išteka | Alšia |
| 

Žemėlapis rodantis  vietą.Alšia, Pieštuvėnų ežeras

  |
| **Koordinatės** |  54°38′16.38″ š. pl. 24°19′17.4″ r. ilg.﻿ / ﻿54.6378833°š. pl. 24.321500°r. ilg.﻿ / 54.6378833; 24.321500Koordinatės: 54°38′16.38″ š. pl. 24°19′17.4″ r. ilg.﻿ / ﻿54.6378833°š. pl. 24.321500°r. ilg.﻿ / 54.6378833; 24.321500 |

**Pieštuvėnų ežeras** arba **Alšia** – ežeras Lietuvoje, Prienų rajono rytinėje dalyje, Stakliškių seniūnijoje, 5 km į šiaurę nuo Stakliškių. Ilgis vakarų-pietryčių kryptimi 1,4 km, plotis iki 0,53 km. Altitudė 105,6 m. Gylis iki 12 m. Krantai šiaurėje ir pietuose statūs, ardomi, rytuose – pelkėti. Krantai daugiausia apaugę siauru medžių ir krūmų ruožu. Atabradas siauras, padengtas dumblingu smėliu, apaugęs lūgnėmis, elodėjomis, ajerais. Dugnas padengtas dumblingu moliu. Aplink ežerą plyti pievos ir dirbami laukai. Pro ežerą iš rytų į vakarus prateka Verknės intakas Alšia, įteka Alšykščia ir dar 4 upeliai (dalis jų iš Juodžio ežero). Į vakarus stūkso Sobuvos miškas, pietrytinėje pakrantėje – Pieštuvėnų piliakalnis.

Prie Pieštuvėnų ežero įsikūrę kaimai: Pieštuvėnai, Kielionys, Alšininkai.

Šaltiniai
---------

1. ↑  Marija Grigelytė. *Pieštuvėnų ežeras*. Tarybų Lietuvos enciklopedija, T. 1 (A-Grūdas). – Vilnius: Vyriausioji enciklopedijų redakcija, 1985. // psl. 52
| Trikojis |
| --- |
| Vieta | Lazdijų raj. Lietuvos vėliava Lietuva |
| Plotas | 0,394 km² |
| Kranto linijos ilgis | 5,59 km |
| Kilmė | ledyninis |
| Vidutinis gylis | 4,2 m |
| Didžiausias gylis | 9,3 m |
| Įteka | Snaigynas |
| Išteka | Snaigynas |
| 

Žemėlapis rodantis  vietą.Trikojis

  |
| **Koordinatės** |  54°04′08″ š. pl. 23°45′46″ r. ilg.﻿ / ﻿54.06889°š. pl. 23.76278°r. ilg.﻿ / 54.06889; 23.76278Koordinatės: 54°04′08″ š. pl. 23°45′46″ r. ilg.﻿ / ﻿54.06889°š. pl. 23.76278°r. ilg.﻿ / 54.06889; 23.76278 |

**Trikojis** – ežeras pietvakarių Lietuvoje, Lazdijų rajone, Veisiejų regioniniame parke, apie 4,5 km į pietryčius nuo Veisiejų, Veisiejų regioniniame parke. Ežeras rininės kilmės, išsidriekęs iš šiaurės vakarų į pietryčius 2,13 km, tarp Snaigyno šiaurėje ir Vilkinio pietuose. Plotis iki 0,55 km. Altitudė 117 m. Giliausia vieta siekia 9,3 m. Krantai daugiausia aukšti. Kranto linija vingiuota, pietuose yra 2 įlankos, viena iš jų jungiasi vos 20 m sąsiauriu su pagrindine ežero dalimi. Dugną dengia sapropelingas ir karbonatingas molis. Iš vakarų prieina dirbami laukai, o rytinėje pakrantėje yra miškas. Upeliais jungiasi su Snaigyno ir Vilkaičio ežerais. Priklauso Baltosios Ančios baseinui.

Prie šiaurinio Trikojo galo įsikūręs Snaigyno kaimas, prie rytinio – Taikūnų, prie pietinio – Bertašiūnų kaimai. Veikia 3 kaimo turizmo sodybos. Šiaurine ir rytine pakrante eina kelias  **2517**  Veisiejai–Viktarinas–Paliepis .

Ežero pavadinimo kilo nuo žodžio *trikojis* („turįs tris kojas").

Šaltiniai
---------

1. ↑  *Trikojis*. Tarybų Lietuvos enciklopedija, T. 4 (Simno-Žvorūnė). – Vilnius: Vyriausioji enciklopedijų redakcija, 1988. // psl. 342
2. ↑  Aleksandras Vanagas. Lietuvių hidronimų etimologinis žodynas. – Vilnius: Mokslas, 1981. // psl. 348

Nuorodos
--------

* *Trykais*. Słownik geograficzny Królestwa Polskiego i innych krajów słowiańskich, T. XII (Szlurpkiszki — Warłynka). Warszawa, 1892, 529 psl. **(**lenk.**)**
*Kitos reikšmės – Naudoris.*

| Naudoris |
| --- |
| Vieta | Lazdijų raj. Kapčiamiesčio sen. Lietuvos vėliava Lietuva |
| Plotas | 0,253 km² |
| Kranto linijos ilgis | 2,53 km |
| Kilmė | ledyninis |
| Įteka | bevardis upelis |
| 

Žemėlapis rodantis  vietą.Naudoris

  |
| **Koordinatės** |  54°05′0.24″ š. pl. 23°36′6.48″ r. ilg.﻿ / ﻿54.0834000°š. pl. 23.6018000°r. ilg.﻿ / 54.0834000; 23.6018000Koordinatės: 54°05′0.24″ š. pl. 23°36′6.48″ r. ilg.﻿ / ﻿54.0834000°š. pl. 23.6018000°r. ilg.﻿ / 54.0834000; 23.6018000 |

**Naudoris** – ežeras pietų Lietuvoje, Lazdijų rajone, Kapčiamiesčio seniūnijoje, apie 9 km į šiaurės vakarus nuo Kapčiamiesčio. Pietine dalimi protaka susijungia su Veisiejiumi. Ežeras gan apskritas, 0,67 km ilgio, 0,57 km pločio. Altitudė 111,2 m. Krantai žemi, daug kur pelkėti. Vakarinėje ir šiaurinėje pakrantėse stūkso miškeliai, kitur plyti pievos.

Šiaurėje į Naudorį įteka upelis iš Melešiškių ežerėlio. Su Veisiejumi susijungė dėl patvankos, kuri kilo 1956 m. patvenkus Niedos upę (Veisiejų tvenkinys).

Prie Naudorio yra Paveisiejų kaimas.

Vandenvardis *Naudõris* kildinamas iš žodžio \**naudaras* (< *naujadaras* „naujai išplėšta dirva"), nors galėtų būti ir iš žodžio *nauda* („pelnas, turtas").

Šaltiniai
---------

1. ↑  *Naudoris (Lazdijų r. Kapčiamiesčio sen.)*. Tarybų Lietuvos enciklopedija, T. 3 (Masaitis-Simno). – Vilnius: Vyriausioji enciklopedijų redakcija, 1987. // psl. 184
2. ↑  Aleksandras Vanagas. Lietuvių hidronimų etimologinis žodynas. – Vilnius: Mokslas, 1981. // psl. 224
| Ilgas, Grybėnų ežeras |
| --- |
| Vieta | Vilniaus raj. Lietuvos vėliava Lietuva |
| Plotas | 0,622 km² |
| Kranto linijos ilgis | 5,67 km |
| Kilmė | ledyninis |
| Vidutinis gylis | 5,6 m |
| Didžiausias gylis | 12,4 m |
| Įteka | bevardis upelis |
| Išteka | Ilgelė |
| 

Žemėlapis rodantis  vietą.Ilgas, Grybėnų ežeras

  |
| **Koordinatės** |  54°59′10″ š. pl. 25°34′20″ r. ilg.﻿ / ﻿54.98611°š. pl. 25.57222°r. ilg.﻿ / 54.98611; 25.57222Koordinatės: 54°59′10″ š. pl. 25°34′20″ r. ilg.﻿ / ﻿54.98611°š. pl. 25.57222°r. ilg.﻿ / 54.98611; 25.57222 |

**Ilgas** arba **Grybėnų ežeras** – ežeras pietryčių Lietuvoje, Vilniaus rajone, 10,5 km į vakarus nuo Pabradės, 3,5 km į rytus nuo Sužionių. Ilgis vakarų-rytų kryptimi 2,4 km, plotis iki 0,5 km. Altitudė 147,3 m. Gylis siekia 12,4 m. Ežeras telkšo rininiame duburyje. Kranto linija vingiuota. Krantai lėkšti, pietvakariuose supelkėję, tik rytinės dalies krantai aukšti. Yra dvi mažos salelės. Pakrantėse auga alksniai, ievos, beržai. Atabradas platus, apaugęs nendrėmis. Iš pietų ir vakarų ežerą supa Sužionių miškas, kitose pakrantėse daugiausia plyti pievos ir dirbami laukai. Į Ilgą šiaurės vakaruose įteka upelis, o rytuose išteka Ilgelės upelis į Asvejos ežerą (Žeimenos baseinas).

Prie Ilgo įsikūrę Grybėnų, Danilavos ir Daukšių kaimai. Šiaurine pakrante eina kelias  **5222**  Sapiegiškės–Sužionys–Dirmeitai .

Šaltiniai
---------

1. ↑  *Ilgas*. Tarybų Lietuvos enciklopedija, T. 2 (Grūdas-Marvelės). – Vilnius: Vyriausioji enciklopedijų redakcija, 1986. // psl. 46
| Antibaspranc. *Antibes* |
| --- |
|        |
|  |
|  |
| 

AntibasAntibas

43°34′50″ š. pl. 7°07′30″ r. ilg.﻿ / ﻿43.58056°š. pl. 7.12500°r. ilg.﻿ / 43.58056; 7.12500﻿ (Antibas)Koordinatės: 43°34′50″ š. pl. 7°07′30″ r. ilg.﻿ / ﻿43.58056°š. pl. 7.12500°r. ilg.﻿ / 43.58056; 7.12500﻿ (Antibas) |
|  |
| Laiko juosta: (UTC+1)------ vasaros: (UTC+2) |
|  |
| **Valstybė** | Prancūzijos vėliava Prancūzija |
| **Regionas** | Provansas-Alpės-Žydrasis Krantas |
| **Departamentas** | Pajūrio Alpės |
|  |
| **Gyventojų** (2006) | 76 778  |
| **Plotas** | 26,48 km² |
| **Tankumas** (2006) | 2 899 žm./km² |
|  |
|  **Vikiteka** | Antibas |

**Antibas** – miestas pietvakarių Prancūzijoje, į rytus nuo Kanų. Uostas prie Viduržemio jūros. Klimato kurortas. Auginami citrusiniai, alyvmedžiai, gėlės. Išvystyta parfumerijos pramonė, dailės keramika, žvejyba.

Mieste yra P. Pikaso, Napoleono, jūrų, archeologijos muziejai, atrakcionai, delfinariumas, vandens pramogų parkas.

Istorija
--------

Įkurtas IV a. pr. m. e. kaip pirmoji graikų kolonija Žydrojoje Pakrantėje ir pavadintas ***Antipoliu*** (gr. Ἀντίπολις = *Antípolis* – „miestas priešais", turima omenyje priešais Korsiką, kurią graikai jau valdė). Ilgą laiką tai buvo didžiausias miestas tarp Marselio ir Italijos.

Sportas
-------

Antibe 1938 m. vyko III pasaulio futbolo čempionatas.

Šaltiniai
---------

1. ↑  *Antibes (Antibas)*. Visuotinė lietuvių enciklopedija, T. I (A-Ar). – Vilnius: Mokslo ir enciklopedijų leidybos institutas, 2001. 571 psl.
| **Vladas Kalvėnas** |
| --- |
| Gimė | 1933 m. balandžio 5 d.Jukiškiai, Pakruojo valsčius |
| Mirė | 1994 m. gegužės 4 d. (61 metai)Panevėžys |
|  |
| Veikla | žurnalistas, redaktorius |
|  |
| Alma mater | Vilniaus universitetas |

**Vladas Kalvėnas** (1933 m. balandžio 5 d. Jukiškiuose, Pakruojo valsčius – 1994 m. gegužės 4 d. Panevėžyje) – Lietuvos žurnalistas, redaktorius.

Biografija
----------

1953 m. baigė Pakruojo vidurinę mokyklą, 1954–1958 m. Vilniaus universitete studijavo žurnalistiką.

1953 m. pradėjo dirbti Pakruojo rajono laikraščio „Žvaigždė" redakcijoje korektoriumi, vėliau jo korespondentas, 1961–1962 m. Varnių rajono laikraščio „Komunizmo pergalė" redaktorius, vėliau dirbo Telšių rajono laikraščio „Komunizmo švyturys" redakcijoje. 1967–1982 m. – Plungės rajono laikraščio „Kibirkštis" redaktorius, 1982–1991 m. – Panevėžio miesto laikraščio „Panevėžio tiesa" (nuo 1990 m. „Panevėžio balsas") vyriausias redaktorius. 1991 m. įkūrė ir ėmė redaguoti savaitraštį „Panevėžio savaitė". 1992 m. šiam susijungus su laikraščiu „Aukštaitijos rytas", vietoje jo įsteigto dienraščio „Panevėžio rytas" vyriausiojo redaktoriaus pavaduotojas.

Rašė ekonomikos, savivaldos, socialinėmis temomis.

Šaltiniai
---------

1. ↑  Žurnalistikos enciklopedija. – Vilnius: Pradai, 1997. – 203 psl.
Koordinatės: 55°46′18″ š. pl. 25°43′46″ r. ilg.﻿ / ﻿55.77167°š. pl. 25.72944°r. ilg.﻿ / 55.77167; 25.72944


| Rašai |
| --- |
| Vieta | Rokiškio raj. Lietuva |
| Plotas | 1,632 km² |
| Kranto linijos ilgis | 10,75 km |
| Kilmė | ledyninis |
| Vidutinis gylis | 2,8 m |
| Didžiausias gylis | 7,8 m |
| Įteka | Šventoji, Minkūnė, 10 bevardžių upelių |
| Išteka | Šventoji |

**Rašai** – ežeras šiaurės rytų Lietuvoje, Rokiškio rajone, apie 3 km į rytus nuo Jūžintų, 0,75 km nuo pietvakarinės Sartų įlankos. Nusidriekęs iš šiaurės į pietus 3,3 km, plotis siekia 1,1 km. Altitudė 99,8 m. Einant iš šiaurės į pietus ežeras siaurėja. Šiaurėje yra giliausia Rašų vieta – 7,8 m. Ežeras telkšo ledyninėje rinoje. Kranto linija, kurios ilgis 9,5 km, labai vingiuota. Krantai daugiausia žemi, pelkėti, lėkšti, tik rytinis aukštesnis, daugiausiai apaugę medžiais ir krūmynais. Apyežerė pelkėta – plyti Paaudrio, Ažubalių, Šalkaščiūrio pelkės. Į šiaurę plačiai driekiasi Paaudrio durpynas. Vidurinėje ir pietinėje ežero dalyje yra 4 salos (0,61 ha, 0,12 ha, 0,07 ha ir 0,07 ha). Atabradas šiaurėje durpingas ir dumblėtas, pietuose – smėlingas.

Pro Rašų ežerą iš šiaurės rytų į pietus teka Šventoji, iš Gačionių ežero įteka Minkūnė. Ežero pratakumas 7252 % per metus.

Ežere sugaunamos lydekos, ešeriai, plakiai, aukšlės, pūgžliai, lynai, raudės, seliavos, karšiai, kuojos, karosai, meknės, šapalai, gružliai, dyglės, kirtikliai.

Rašai patenka į Sartų regioninį parką. Prie ežero įsikūrę Aušrėnų, Bileišių, Tarnavos kaimai. Vakarinėje pakrantėje yra buvusio Tarnavos dvaro sodyba. Rytiniu krantu eina riba su Zarasų rajonu.

Vandenvardis *Rašai̇̃* siejamas su žodžiais *rašyti, raštas*, *rašytė* ('kerša karvė') ir plg. Pirminė šaknies *raš-* reikšmė galėjo reikšti objekto vingiuotumą, laužytumą.

Šaltiniai
---------

1. ↑  *Rašai*. Tarybų Lietuvos enciklopedija, T. 3 (Masaitis-Simno). – Vilnius: Vyriausioji enciklopedijų redakcija, 1987. // psl. 509
2. ↑  Aleksandras Vanagas. Lietuvių hidronimų etimologinis žodynas. – Vilnius: Mokslas, 1981. // psl. 273
Koordinatės: 55°55′15″ š. pl. 25°48′30″ r. ilg.﻿ / ﻿55.92083°š. pl. 25.80833°r. ilg.﻿ / 55.92083; 25.80833

| Našys |
| --- |
| Našys žvelgiant nuo kelio į ZarasusNašys žvelgiant nuo kelio į ZarasusNašys žvelgiant nuo kelio į Zarasus |
| Vieta | Rokiškio raj. Lietuva |
| Plotas | 0,911 km² |
| Kranto linijos ilgis | 6,7 km |
| Kilmė | ledyninis |
| Vidutinis gylis | 2,12 m |
| Didžiausias gylis | 2,9 m |
| Įteka | Apeikė, 5 bevardžiai upeliai |
| Išteka | Apeikė |

**Našys** – ežeras šiaurės rytų Lietuvoje, Rokiškio rajone, apie 1,5 km į pietus nuo Obelių. Ilgis šiaurės vakarų – pietryčių kryptimi 2,9 km, plotis iki 0,47 km. Altitudė 104,5 m. Gylis iki 2,9 m. Ežeras telkšo rininiame duburyje. Krantai žemi, kai kur pelkėti, šiaurės rytuose ir pietryčiuose aukštesni, ardomi. Ežeras yra lyninio tipo.

Pietuose iš Apeikiškio ežero įteka Apeikės upelis, o šiaurėje išteka į Kriaunos upę (Šventosios baseinas). Ežero pratakumas 4086 % per metus.

Našio pakrantė
Šalia Našio ežero esančios gyvenvietės: Antanašė, Mažeikiai, Kupriai, Rudžionys, Kačergiškis. Rytinėje pakrantėje yra buvusio Antanašės dvaro sodyba, šalia įrengta poilsiavietė.

Ežerėvardis *Našỹs* kildinamas iš žodžio *nešti* („plukdyti"), *są-našos* („kas sunešta vandens").

Šaltiniai
---------

1. ↑  Restauruotinų Lietuvos ežerų nustatymas ir preliminarus restauravimo priemonių parinkimas šiems ežerams, siekiant pagerinti jų būklę. Galutinė ataskaita, I dalis. Vilnius, 2009. 265 psl.[neveikianti nuoroda]
2. ↑  *Našys*. Tarybų Lietuvos enciklopedija, T. 3 (Masaitis-Simno). – Vilnius: Vyriausioji enciklopedijų redakcija, 1987. // psl. 182
3. ↑  Aleksandras Vanagas. Lietuvių hidronimų etimologinis žodynas. – Vilnius: Mokslas, 1981. // psl. 224
| **Henry Morgenthau** |
| --- |
|  |
| Gimė | 1891 m. gegužės 11 d.Niujorkas, Niujorko valstija, JAV |
| Mirė | 1967 m. vasario 6 d. (75 metai)Poukipsis, Niujorko valstija, JAV |
| Sutuoktinis (-ė) | Elinor Fatman |
| Vaikai | Joan Morgenthau Hirschhorn Henry Morgenthau III Robert M. Morgenthau |
|  |
| Veikla | politikas, JAV iždo sekretorius |
|  |
|  **Vikiteka** | Henry Morgenthau |
| Parašas |
|  |

**Henris Morgentau** (t. p. **Henris Morgentas**, angl. *Henry Morgenthau*, g. 1891 m. gegužės 11 d. – 1967 m. vasario 6 d.) – JAV politikas, valstybės veikėjas, Iždo sekretorius JAV prezidento F. Ruzvelto administracijoje.

Biografija
----------

Gimė JAV žydų verslininko ir diplomato, JAV ambasadoriaus Osmanų imperijoje H. Morgentau vyresniojo šeimoje. Mokėsi nepriklausomoje Niujorko Dwighto mokykloje. Studijavo architektūrą ir žemės ūkį Kornelio universitete. 1913 m. susipažino ir susidraugavo su F. Ruzveltu. Baigęs mokslus, savo ūkyje augino kalėdines eglutes. Nuo 1922 m. vadovavo žurnalui „American Agriculturalist". 1929 m. F. Ruzveltas, tuomet tapęs Niujorko valstijos gubernatoriumi, jį paskyrė savo patarėju. 1934 m. F. Ruzveltas, kiek anksčiau išrinktas JAV prezidentu, paskyrė H. Morgentau JAV iždo sekretoriumi. Nepritarė kai kuriems F. Ruzvelto Naujojo kurso reformų programos punktams. Laikėsi konservatyvios fiskalinės politikos. Sukūrė naują JAV socialinio draudimo programą. Kovojo su korupcijos apraiškomis vyriausybėje. Siekdamas finansuoti Antrojo pasaulinio karo išlaidas, 1941 m. išleido JAV karo obligacijas. 1944 m. parengė pokarinės Vokietijos pertvarkymo planą, vėliau  pavadintą jo vardu. Plane buvo numatyta Vokietiją padalinti, demilitarizuoti, likviduoti jos sunkiąją pramonę, paversti žemės ūkio kraštu. Pateiktas plano projektas buvo kritikuojamas, tačiau po Antrojo pasaulinio karo dalis plano elementų buvo realizuota, decentralizavus Vokietijos bankų sistemą, uždraudus jos užsienio prekybą, sumažinus importą bei įvedus griežtą mokesčių politiką. Laikinai vadovavo 1944 m. liepą surengtai Breton Vudso konferencijai, kurios metu buvo įkurta Breton Vudso sistema, Tarptautinis valiutos fondas ir Tarptautinis rekonstrukcijos ir plėtros bankas. Naujuoju JAV prezidentu tapus H. Trumenui, atsistatydino iš užimamų pareigų.

Šaltiniai
---------

1. ↑  *Morgenthau Henry (Henris Morgentas)*. Visuotinė lietuvių enciklopedija, T. XV (Mezas-Nagurskiai). – Vilnius: Mokslo ir enciklopedijų leidybos institutas, 2009. 488 psl.
2. ↑    Gerhard L. Weinberg. Visions of Victory. The Hopes of Eight World War II Leaders
*Apie miestą žr. Volchovas (miestas)*.

| Volchovas |
| --- |
| Volchovas ties Novgorodu Volchovas ties Novgorodu |
| **Ilgis** | 224 km |
| **Baseino plotas** | 80 200 km² |
| **Vidutinis debitas** | 593 m³/s |
| **Ištakos** | Ilmenis |
| **Žiotys** | Ladoga |
| **Šalys** | Rusija |
|  |
|  **Vikiteka** | Volchovas |

**Volchovas** (rus. *Волхов*) – upė Rusijoje, Novgorodo ir Leningrado srityse. Išteka iš Ilmenio ežero šiaurinio galo (vienintelė iš šio ežero ištekanti upė), teka į šiaurės rytus Pailmenės žemuma. Įteka į Ladogos ežerą ties Novaja Ladogos miestu. Užšalusi nuo lapkričio pabaigos iki balandžio pradžios. Laivuojama.

Didžiausi intakai: Višera, Oskuja, Pčevža (dešinieji), Kerestė, Tigoda (kairieji).

Ties Volchovo miestu 1926 m. pastatyta pirmoji Rusijoje hidroelektrinė, suformuotas Volchovo tvenkinys. Prie Volchovo upės įsikūrę šie miestai: Velikij Novgorodas, Kirišai, Volchovas, Novaja Ladoga.

Šaltiniai
---------

1. ↑  *Volchov (Volchovas)*. Visuotinė lietuvių enciklopedija, T. XV (Venk–Žvo). – Vilnius: Mokslo ir enciklopedijų leidybos institutas, 2014. 405 psl.